Huishulp, kleuter ‘erg getraumatiseerd’ ná huisroofDie polisie op die toneel. Foto: Verskaf ŉ Vreesbevange huishulp en tweejarige kleuter moes Woensdagoggend op die vloer in ŉ huis in Parkhill, in die noorde van Durban lê, terwyl gewapende rowers die huis omgekeer het. Kyle van Reenen, woordvoerder van Marshall Security, het gesê die maatskappy se nooddienssentrum het omstreeks 10:00 inligting van die plaaslike buurtwag ontvang dat ŉ inbraak by ŉ huis in Clarendonweg aan die gang is. “Gewapende rowers die elektriese hek voor die huis van sy spoor gelig om in te kom. Die huishulp was alleen tuis saam met ŉ tweejarige seuntjie en hulle is gedwing om op die kombuisvloer te lê, terwyl die mans die huis omgekeer het,” het Van Reenen gesê. “Die mans het elektroniese toerusting en ŉ groot kluis, waarin daar na bewering ŉ groot bedrag kontant en juweliersware was, gevlug.” Van Reenen het gesê die gebied is gefynkam, maar niemand is in hegtenis geneem nie. “Die huishulp en die seuntjie is nie beseer nie, maar was erg getraumatiseerd en is deur Marshall Security se mediese ondersteuningseenheid bygestaan,” het hy gesê. Kol. Thembeka Mbhele, woordvoerder van die polisie, het die voorval bevestig en gesê die polisie is op soek na ses verdagtes. Niemand is nog in hegtenis geneem nie.